Inferno (ffilm 2016)

Mae Inferno yn ffilm gyffrous Americanaidd a gyfarwyddwyd gan Ron Howard ac ysgrifennwyd gan David Koepp. Fe'i seiliwyd ar y nofel 2013 o'r un enw gan Dan Brown. Dilyna Inferno y ffilm Angels & Demons, gyda Tom Hanks yn ailgydio yn ei rôl fel Robert Langdon. Yn ogystal â Hanks, serenna Felicity Jones, Omar Sy, Sidse Babett Knudsen, Ben Foster, ac Irrfan Khan yn y ffilm. Dechreuodd ffilmio ar 27 Ebrill 2015 yn Fenis, yr Eidal a daeth i ben ar 21 Gorffennaf 2015. Rhyddheir y ffilm ar 28 Hydref 2016 mewn fformatau 3D a 2D.

 Plot 
Dihuna Robert Langdon mewn ystafell ysbyty yn Fflorens, yr Eidal, heb unrhyw atgofion o'r hyn sydd wedi digwydd dros y dyddiau diwethaf. Daw yn amlwg ei fod, unwaith eto, yn darged mewn helfa ddynion. Ond gyda help Dr. Sienna Brooks, a'i wybodaeth o symboleg, ceisia Langdon adennill ei ryddid, a'i atgofion coll, wrth iddo ddatrys y dirgelwch mwyaf mae erioed wedi'i wynebu.

 Cast 
 Tom Hanks fel Robert Langdon, athro symboleg ym Mhrifysgol Harvard.
 Felicity Jones fel Dr. Sienna Brooks, doctor sy'n helpu Langdon ddianc.
 Omar Sy fel Christoph Bruder, pennaeth y tîm SRS.
 Ben Foster fel Bertrand Zobrist, gwyddonydd trawsddyneiddiol sydd am ddatrys problem or-boblogaeth y byd.
 Irrfan Khan fel Harry "The Provost" Sims, pennaeth y Consortiwm, sy'n helpu Zobrist gyda'i genhadaeth.
 Sidse Babett Knudsen fel Elizabeth Sinskey, pennaeth Sefydliad Iechyd y Byd.
 Ana Ularu fel Vayentha, asiant y Consortiwm yn Fflorens sy'n gyfrifol am ddilyn Langdon.
 Jon Donahue fel Richard

 Rhyddhad 
Ym mis Gorffennaf 2013, cyhoeddodd Sony y rhyddheir y ffilm ar 18 Rhagfyr 2015, ond oherwydd rhyddhad Star Wars: The Force Awakens, symudwyd y dyddiad yn ôl blwyddyn i 14 Hydref, 2016. Fe'i symudwyd eto i 28 Hydref 2016. Bydd y ffilm ar gael mewn fformatau 2D a 3D.

 Cyfeiriadau 

Categori:Ffilmiau o Unol Daleithiau America
Categori:Ffilmiau Saesneg